CELEX: 62016TN0383
Language: fi
Date: 2016-07-20 00:00:00
Title: Asia T-383/16: Kanne 20.6.2016 – Tri Ocean Energy v. neuvosto

26.9.2016   
            
            
               FI
            
            
               Euroopan unionin virallinen lehti
            
            
               C 350/21
            
         Kanne 20.6.2016 – Tri Ocean Energy v. neuvosto
   (Asia T-383/16)
   (2016/C 350/27)
   Oikeudenkäyntikieli: englanti
   
      Asianosaiset
   
   
      Kantaja: Tri Ocean Energy (Kairo, Egypti) (edustajat: P. Saini, QC, R. Mehta, barrister ja N. Sheikh, solicitor)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa, niiltä osin kuin sitä sovelletaan kantajaan, Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 27.5.2016 annetun neuvoston päätöksen (YUTP) 2016/850 (EUVL 2016, L 141, s. 125),
            
         
               —
            
            
               kumoaa, niiltä osin kuin sitä sovelletaan kantajaan, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2016 annetun neuvoston täytäntöönpanoasetuksen (EU) 2016/840 (EUVL 2016, L 141, s. 30), ja
            
         
               —
            
            
               velvoittaa neuvoston korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäinen kanneperuste koskee virheellistä sisällyttämistä riidanalaisen päätöksen liitteeseen ja Syyriaan kohdistettavista rajoittavista toimenpiteistä annetun päätöksen 2013/255/YUTP 28 artiklan 1 kohdan mukaisen säännökseen (”alkuperäinen päätös”) sekä Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta annetun asetuksen 15 artiklan 1 kohtaan (”alkuperäinen asetus”).
            
         
               2.
            
            
               Toinen kanneperuste koskee puolustautumisoikeuden ja oikeuden tehokkaaseen oikeussuojaan loukkaamista.
            
         
               3.
            
            
               Kolmas kanneperuste koskee väitettä, jonka mukaan neuvosto on rikkonut perusteluvelvollisuuttaan sekä riidanalaisen päätöksen että riidanalaisen asetuksen osalta.
            
         
               4.
            
            
               Neljäs kanneperuste koskee perusteetonta ja kohtuutonta kantajan omistusoikeuden rajoittamista ja haittaa maineelle.
            
         
               5.
            
            
               Viides kanneperuste koskee ilmeistä arviointivirhettä.